|  |
| --- |
| **UREDBA****O VISINI NAKNADE NUŽNIH TROŠKOVA ZA IZDAVANJE KOPIJE DOKUMENATA NA KOJIMA SE NALAZE INFORMACIJE OD JAVNOG ZNAČAJA***("Sl. glasnik RS", br. 8/2006)* |

**Član 1**

Ovom uredbom propisuje se visina naknade nužnih troškova koje plaća tražilac informacije za izradu kopije i upućivanje kopije dokumenata na kojima se nalazi informacija od javnog značaja prema Zakonu o slobodnom pristupu informacijama od javnog značaja.

**Član 2**

Troškovnik kojim se uređuje visina nužnih troškova za izdavanje kopije dokumenata na kojima se nalaze informacije od javnog značaja sastavni je deo ove uredbe.

**Član 3**

Sredstva ostvarena od naknade nužnih troškova za izdavanje kopija dokumenata na kojima se nalaze informacije od javnog značaja prihod su budžeta Republike.

**Član 4**

Ova odluka stupa na snagu osmog dana od dana objavljivanja u "Službenom glasniku Republike Srbije".

**Troškovnik
kojim se utvrđuje visina nužnih troškova za izdavanje kopije dokumenata na kojima se nalaze informacije od javnog značaja**

|  |  |
| --- | --- |
| Kopija dokumenata po strani: |    |
| na formatu A3 | 6 dinara |
| na formatu A4 | 3 dinara |
| Kopija dokumenata u elektronskom zapisu: |    |
| - disketa | 20 dinara |
| - CD | 35 dinara |
| - DVD | 40 dinara |
| Kopija dokumenta na audio kaseti | 150 dinara |
| Kopija dokumenta na audio-video kaseti | 300 dinara |
| Pretvaranje jedne strane dokumenta iz fizičkog u elektronski oblik | 30 dinara  |
| Upućivanje kopije dokumenta | troškovi se obračunavaju premaredovnim iznosima u JP PTT Srbije |

Ukoliko visina nužnih troškova za izdavanje kopija dokumenata na kojima se nalaze informacije od javnog značaja prelazi iznos od 500,00 dinara, tražilac informacije je dužan da pre izdavanja informacije položi depozit u iznosu od 50% od iznosa nužnih troškova prema ovom troškovniku.

Organ vlasti može odlučiti da tražioca informacije oslobodi plaćanja nužnih troškova, ako visina nužnih troškova ne prelazi iznos od 50,00 dinara, a posebno u slučaju dostavljanja kraćih dokumenata putem elektronske pošte ili telefaksa.